সেংকাং রিভারসাইড পার্ক

সেংকাং রিভারসাইড পার্ক সিঙ্গাপুরের সুনগেই পুংগোলে অ্যাঙ্করভ্যালে স্ট্রিটে এবং ফার্নেভালে অবস্থিত একটি নদীতীরস্থ উদ্যান। এতে তিনটি উন্মুক্ত অংশ এবং একটি নির্মিত জলাভূমি রয়েছে। সেংকাং স্পোর্টস সেন্টারটি পার্ক সংলগ্ন, একটি ভাসমান জলাভূমি দ্বারা সংযুক্ত। ইতিহাস ২১ হেক্টর ভূমির উদ্যানটি ২০০৮ সালের নভেম্বর মাসে জনসাধারণের জন্য উন্মুক্ত করা হয়। উদ্যানটি পুংগোল জলাধারের পাশেই অবস্থিত। নগর পরিকল্পনা ও সিঙ্গাপুরের জল সম্পদ সুরক্ষার একীকরণ করায় সেংকাং নদীতীরস্থ উদ্যান এবিসি ওয়াটারের সনদপত্র অর্জন করেছে। সেংকাং ভাসমান জলাভূমি ২০১০ সালের ৭ নভেম্বর প্রধানমন্ত্রী লি হিসিয়েন লুং আনুষ্ঠানিকভাবে ভাসমান জলাভূমিটি উদ্বোধন করেছিলেন, যা একটি "ফলপ্রসূ" থিমের সাহায্যে নকশা করা হয়েছে। জলাভূমিটি ফুটবলের মাঠের প্রায় অর্ধেক আকারের এবং সেংকাং নদীতীরস্থ উদ্যানটিকে সেংকাং স্পোর্টস সেন্টারের সাথে সংযুক্ত করে। ভাসমান জলাভূমি প্রাকৃতিকভাবে জলজ উদ্ভিদের মাধ্যমে বৃষ্টির জল সংগ্রহ এবং ফিল্টার করতে সহায়তা করে। জলাভূমি মাছ, পাখি এবং অন্যান্য বন্যজীবের আবাস হিসাবেও কাজ করে। জলাভূমির কাজ সমাপ্ত হওয়ার পরে, এলাকায় আরও পাখি এবং ড্রাগনফ্লাইগুলোকে এই অঞ্চলের প্রতি আকৃষ্ট হতে দেখা গেছে। ক্রিয়াকলাপ এবং সুবিধাদি দর্শনার্থী কেন্দ্র দর্শনার্থী কেন্দ্রটি একটি আচ্ছাদিত সাক্ষাতের স্থান যা উদ্যানের কেন্দ্রীয় অংশে অবস্থিত। আশ্রয় কেন্দ্রটি খারাপ আবহাওয়ায় আশ্রয় নিয়ে উদ্যানটিতে দর্শকদের সাহায্য করে। গণ শৌচাগার এবং ভেন্ডিং মেশিনগুলো এখানেও পাওয়া যায়। ফলের গাছের ট্রেইল সেংকাং রিভারসাইড পার্কটি এর ফলের গাছের লম্বা সারির জন্য অদ্বিতীয়। এখানে ১৬টি ভিন্ন ভিন্ন প্রকারের ফলের গাছ রয়েছে। যার কয়েকটি ফল স্থানীয় সুপারমার্কেটগুলোতেও পাওয়া যায় না। ১৬ প্রকারের বিভিন্ন ফলের গাছের মধ্যে খুঁজে পাওয়া যেতে পারে ম্যাঙ্গোস্টিন, অর্ডিল, কাস্টার্ড আপেল, জাম্বুরা, বাতাপিলেবু, ওয়েপিং চা গাছ, দ্বীপ লিচু, আম, পুকুরের আপেল গাছ, তেঁতুল, জাভা জলপাই, এলিফ্যান্ট আপেল, ফিস কিলার, কামরাঙা, পিগ আম এবং ওয়াইন পাম। অন্যান্য কাজকর্ম উদ্যানটিতে দর্শনার্থীরা বাইসাইকেল চালনা এবং শারীরিক ব্যায়াম করার সুবিধা পেয়ে থাকে। উদ্যান জুড়ে এবং ট্র্যাক বরাবর বিভিন্ন বিশ্রামের জায়গা রয়েছে। উদ্যানে নাগরিক অনুষ্ঠান লন বিভিন্ন ইভেন্ট আয়োজন করার ভেন্যু হিসাবে ব্যবহৃত হয়। উদ্যানে যেতে হলে ফার্মওয়ে এলআরটি স্টেশন এবং কুপং এলআরটি স্টেশনের সেন্টগাং এলআরটি লাইন দিয়ে উদ্যানটিতে পৌঁছানো যায়। দর্শনার্থীরা গাড়িতে করে এখানে আসতে পারেন। গাড়ি পার্কিংয়ের স্থান পার্ক সেন্টারের সামনের দিকে অবস্থিত। আরও দেখুন সিঙ্গাপুর পার্কের তালিকা তথ্যসূত্র